Hernando County

Hernando County er et fylke i den amerikanske delstaten Florida. 

Fylket er oppkalt etter den spanske oppdageren Hernando de Soto som i 1539 ble Floridas første guvernør. Fylket ble opprettet i 1843 ved deling av Alachua County, til 1850 het det Benton County. Pasco og Citrus Counties ble utskilt i 1884. 

Området var bosatt av Seminole-folket fram til de ble fordrevet i forbindelse med at USA overtok området fra Spania i 1821. Da den andre Seminolekrigen endte i 1842, innførte delstaten Florida en lov om bosetting, der hvite nybyggere ble invitert til å etablere seg nedenfor Withlacoochee-elva. DeSoto-fortet var den første utposten, men vanskelige vannforhold gjorde i stedet at bosetningene  Melendez og Pierceville ble etablert få kilometer lenger sør. De to ga senere opphav til byen Brooksville som ble fylkeshovedstad. 

Administrasjonssetet ble i 1860 flyttet til kystbosetningen Bayport, ved utløpet av Weeki Wachee-elva, men returnerte til Brooksville i 1863 etter at Bayport ble bombardert under borgerkrigen. Som i mange andre av USAs delstater ble fylkets landområde inndelt i nummererte «townships» langs nord-sørgående og øst-vestgående grenselinjer.

 Referanser 

 Eksterne lenker 


Kategori:Fylker i Florida
Kategori:Fylker etablert i 1843
Kategori:1843 i Floridaterritoriet